ସୂଚନା ଅନୁଯାୟୀ, ଏହି ଗ୍ରାମରେ ୧୦୦ ରୁ ଉର୍ଦ୍ଧ୍ବ ଆଦିବାସୀ ପରିବାର ବାସକରନ୍ତି । ପୂର୍ବରୁ ପାନୀୟ ଜଳର ଅଭାବକୁ ପ୍ରଶାସନ ଦୃଷ୍ଟିରେ ରଖି ସରକାରଙ୍କ ପାନୀୟ ଜଳ ଯୋଜନାରେ ୨ ବର୍ଷ ପୂର୍ବରୁ ଏକ ପାନୀୟ ଜଳ ପ୍ରକଳ୍ପ କରାଯାଇ ଥିଲା । ଗ୍ରାମର ସମସ୍ତ ସାହିକୁ ପାଇପ୍ ବିଛାହେବା ସହ ଷ୍ଟାଣ୍ଡ ପୋଷ୍ଟ ତିଆରି ହେବା ସହ ଓଭର୍ ହେଡ୍ ଟେଙ୍କ ମଧ୍ୟ ତିଆରି ହୋଇଥିଲ। ମାତ୍ର ପ୍ରକଳ୍ପ କାର୍ଯ୍ୟକାରୀ ହେବାର ୧ ମାସ ପରେ ପ୍ରକଳ୍ପଟି ସମ୍ପୂର୍ଣ୍ଣ ଖରାପ ହୋଇ ପଡ଼ିରହିଛି । ଗ୍ରାମବାସୀ ମାନେ ଅନେକ ଥର ଏ ବିଷୟରେ ସରପଞ୍ଚ ବିଡ଼ିଓ ତଥା ଜଳପରିମଳ କର୍ତ୍ତୃପକ୍ଷଙ୍କୁ ଜଣାଇ ଥିଲେ,ମଧ୍ୟ କେହି ଗ୍ରାମବାସୀଙ୍କ ଗୁହାରି ଶୁଣୁ ନାହାନ୍ତି ବୋଲି ଆମ ପ୍ରତିଦିଧିଙ୍କ ଠାରେ ଗ୍ରାମର ଦୁର୍ଗା ଚରଣ ପୂର୍ତ୍ତି, ପ୍ରତିମା ନାଏକ, ସୁକାନ୍ତି ପୂର୍ତ୍ତି, ଗୁରୁବାରୀ ହୋ,ଗୋବିନ୍ଦ ତପନ ,ରନ ସିଂ ବାନରା, ବିରଞ୍ଚି ହୋ, ଗୋବିନ୍ଦ ହୋ ଆଦି ଅନେକ ପ୍ରକାଶ କରିଛନ୍ତି ।
ଗ୍ରାମରେ ଯଦିଓ ୫ ଟି ନଳକୂଅ ଅଛି ତାହା ଘଣ୍ଟାଏ ଅପେକ୍ଷା କଲେ ଗରାଏ ପାଣି ମିଳୁଛି ତହା ବି ପିଇବା ଉପଯୋଗୀ ନୁହେଁ । ଏପରି ପରିସ୍ଥିତିରେ ଗ୍ରାମବାସୀ ମାନେ ଝରଣାର ଚୁଆ ପାଣିକୁ ଭରସା। ଉଚ୍ଚ କର୍ତ୍ତୃପକ୍ଷ ଏଥିପ୍ରତି ଦୃଷ୍ଟିଦେଇ ସମସ୍ୟାର ସମାଧାନ କରିବା ପାଇଁ ଗ୍ରାମବାସୀ ମାନେ ଦାବି କରିଛନ୍ତି। ତେବେ ଏବିଷୟରେ ସରପଞ୍ଚ ଙ୍କୁ ପଚାରିବାରୁ ମୁଁ ଏବିଷୟରେ ବିଡ଼ିଓ, ବିଭାଗୀୟ ଜେଇଙ୍କୁ କହିଛି ବାରମ୍ବାର ଦୃଷ୍ଟି ଆକର୍ଷଣ କରିଛି। ବିଭାଗୀୟ ଜେଇ ସଶ୍ମିତା ନାୟକଙ୍କୁ ଫୋନ ଯୋଗେ ପଚାରିବାରୁ ସେକହିଥିଲେ ଯେ, ଅଳ୍ପ ଦିନ ହେଲା ଖରାପ ହୋଇଛି ଖୁବ ଶୀଘ୍ର ପାଣି ଯୋଗାଇ ଦିଆଯିବ ।
